Høringsbrev til Høringsportalen

Metoder og virkemidler

Postboks 1228

0900 København C

Tlf. 70 12 12 88

Fax 70 12 12 89

[at@at.dk](mailto:at@at.dk" \o "at@at.dk)

[www.at.dk](http://www.at.dk/)

CVR nr. 21481815

26-10-2018

Vores sag

Vores ref.

Jeanne Borgqvist

Høring om udkast til mindre ændringer i bekendtgørelser om anerkendte arbejdsmiljøcertifikater

Arbejdstilsynet har udarbejdet udkast til fire ændringsbekendtgørelser om anerkendte arbejdsmiljøcertifikater. Ændringerne vedrører følgende to forhold:

Den ene ændring drejer sig om opdatering af bilag 1 til alle fire certifikat-bekendtgørelser, således at ulykkesrisici, der er typiske indenfor bygge- og anlægsbranchen, også medtages. Bilag 1 består af en oversigt over væsentlige arbejdsmiljøforhold, som virksomhederne ikke må have problemer indenfor, hvis de ønsker et anerkendt arbejdsmiljøcertifikat. Til illustration af den foreslåede ændring, vedlægges et bilag med synlige ændringer.

Den anden ændring drejer sig om, at Arbejdstilsynet ved undersøgelsesbesøg på virksomheder med anerkendt arbejdsmiljøcertifikat skal have mulighed for at advisere certificeringsorganet om problemer, som ville have udløst et strakspåbud i situationer, hvor der ikke er en betydelig fare.

I forhold til den anden ændring bemærkes det, at det fremgår af § 72 a, stk. 4, i

arbejdsmiljøloven (som trådte i kraft den 1. januar 2018), at beskæftigelsesministeren kan fastsætte regler om, at Arbejdstilsynet ved undersøgelsesbesøg alene træffer afgørelse i form af forbud eller strakspåbud om betydelig fare. Der er dermed alene hjemmel til, at situationer, der normalt ville have udløst strakspåbud uden betydelig fare, skal medføre advisering.

Udkast til ændringsbekendtgørelser vil – i overensstemmelse med arbejdsmiljø-lovgivningen – blive behandlet af Arbejdsmiljørådet.

Kontaktperson i Arbejdstilsynet er Jeanne Borgvist, telefonnr.: 7220 8557, mailadresse: [jb@at.dk](mailto:jb@at.dk).

Eventuelle høringssvar bedes senest den 9. november 2018 sendt til ovenstående samt til at@at.dk.

Venlig hilsen

Jeanne Borgqvist